Прэзентацыя новай кнігі-інтэрв’ю папы Францішка адбудзецца ў сакавіку | Каталіцкі Веснік
Прэзентацыя новай кнігі-інтэрв’ю папы Францішка адбудзецца ў сакавіку
“Бог – малады” – гэта назва новай кнігі папы Францішка, міжнародная прэм’ера якой запланавана на 20 сакавіка. Яна выйдзе ў фармаце інтэрв’ю. Святы Айцец адказвае на пытанні журналіста і пісьменніка, 32-гадовага Томаса Леанчыні, аўтара інтэрв’ю з вядучымі дзеячамі палітыкі, эканомікі і кіно.
Выданне прымеркавана да Сусветнага дня моладзі, які адзначаецца ў Пальмовую нядзелю і сёлета будзе папярэднічаць кастрычніцкай асамблеі Сінода Біскупаў, прысвечанай маладым людзям.
Італьянскі арыгінал будзе апублікаваны ў выдавецтве “Piemme”, якое належыць групе “Mondadori”. Яно таксама будзе кіраваць правамі на пераклад па ўсім свеце.
Францішак звяртаецца ў кнізе да маладых людзей на ўсім свеце, якія належаць або не належаць да Касцёла, уступаючы з імі ў “адважны, глыбокі і запамінальны” дыялог, паведамляе выдавец. У гутарках з Леанчыні Папа “з сілай і запалам” апісвае найбольш важныя праблемы сучаснасці, паказвае на ролю маладых герояў агульнай гісторыі.
Гэта не першая кніга-інтэрв’ю Францішка. “Імя Бога – Міласэрнасць” – так называлася размова, якую правёў з Папам італьянскі журналіст-ватыканіст Андрэа Тарніелі, задаючы яму 40 пытанняў, – з’явілася ў студзені 2016 г. Праз некалькі месяцаў сіламі Віцебскай дыяцэзіі, грэка-каталіцкай парафіі святамучаніка Язафата ў Полацку і Беларускай рэдакцыі Ватыканскага радыё яна была выдадзена на беларускай мове.
XV Агульнае пасяджэнне Сіноду Біскупаў на тэму “Моладзь, вера і распазнанне паклікання” пройдзе ў Рыме з 3 па 28 кастрычніка 2018 г. з удзелам біскупаў з усяго свету.
інтэрв'ю кніга Папа Сусветныя дні моладзі	2018-02-27
Сусветныя дні моладзі: пасланне Папы і праграма візіту ў Панаму
На Сусветныя дні моладзі ў Панаму прыедуць пілігрымы са 135 краін
Аліна Латыш: “Калі мы пра гэта не будзем памятаць, то мы будзем манкуртамі” У Паставах выйшла кніга пра гісторыю касцёла і парафіі ў Варапаеве
Так, хаджу рэгулярна; Так, хаджу рэгулярна;	54 ( 50.47 % )
Быў (-ла) некалькі разоў; Быў (-ла) некалькі разоў;	25 ( 23.36 % )
Не, але збіраюся пайсці; Не, але збіраюся пайсці;	12 ( 11.21 % )
Рараты? А што гэта?; Рараты? А што гэта?;	10 ( 9.35 % )
Іншае. Адказ у каментары ў сац.сетках. Іншае. Адказ у каментары ў сац.сетках.	6 ( 5.61 % )